
LUIGI BAUCH 



.... E SIM II HO 
tuli IH SPUMI.... 

1IESE Sin E DIESE 191 HE STIRIA ZHIIIM 



A S. E. IL SEN. 

PAOLO BOSELLI 

PRESIDENTE VENERANDO 
DELLA SOCIETÀ NAZIONALE 

DANTE ALIGHIERI, 

IN OCCASIONE DEL XXVII CONGRESSO 
A ZARA 

L’AUTORE DEVOTAMENTE 
D. 



Editore il gruppo di Zara della „Dante Alighieri 1 
con i tipi dello Stabilimento E, de Schdnfnld, 



la dante xe la gran stela 

D’ITALIA.... 



Ghe voi poco a capir ! Se no ’1 xe istesso 
poco su, poco zo, xe quel de ieri, 

F °rsiel scopo xe un a l tro _ ma •] con g r esso.... 

— Va ben, ma quando vien Dante Alighieri ? 

Sta corazzada ?! - Ah za ! Spetemo adesso 
de vederli vestii da marineri 
Bestia! Sto qua xe un nome che s'à messo 
la piu gran ganga d’omeni sinzieri. 



Sul nome del più grando dei poeti, 
spendendo per el mondo un capitai 
se ghe impara el ’talian ai ’nalfabeti; 

e intanto se fa scole, tal e qual 
come nuaìtn assai più povareti 
Se fava co la Lega Nazional. 



.... ISTESSO, TAL E QUAL CHE 
QUÀ LA LEGA... 

La Lega Nazional ?! Xe una parola 
che per nualtri sona : sentimento, 

Iota, fatiga, sacrefizio, scola : 
un missioto de guai e de contento. 

Da mezo secolo xe un tira mola, 
un brigar per far su muci d" argento, 
un continuo trionfo che consola, 
un continuo pericolo e tormento. 

Morto el nemigo, s’à sera botega, 
che qua le scole fiorirà listesso, 
perchè la Dante supera la Lega. 

Ma come alora se farà anca adesso, 
che la Dalmazia pianze, trema e prega ; 
anzi per questo se fa quà el congesso. ’ 



... CHE IERA EL SANGUE DE LE 
NOSTRE VENE... 

Ti te ricordi, ancora soto el gnoco, 
co i serava le scole a biondo Dio ? 

N* altri a tegnirghe testa e a poco, a poco, 
avrir le nostre e no voltarse indrio ; 

lori, a tentar de rebai tarne el zoco 
e n altri a dirghe : soh ! pago del mio ! 
ma a far su i bori, se arivava, el toco, 
per cussi dir, de pan robarghe al fio. 

Sto quà iera la Lega, e ’1 sacrefizio 
xe storia che s’ ha scrito e che la resta, 

Sempre a rota de colo, a prezipizio, 

sempre in prozinto a farse far la festa, 
ma co à sonado 1* ora del iudizio, 
xe stado el gnoco eh’ à lassà la testa, 



UN GIORNO, ROTE TUTE LE 
CAENE... 

Che tempi, vecio mio ! Tempi passai 
ma freschi in tei zervelo, come adesso.... 

Co semo corsi come spiritai 

suso al Guerno, ciò ! che comparmesso ! 

1 e semo intradi in pergolo e po : dai ! 
s à rebaltado 1* aquila e s à messo 
i colori d’ Italia, conservai 
chi sa come, in scondon ? per sto suzesso ! 

Tre gioini dopo una maceta nera 
in mezo al mar se ingrossa a vista d’ ocio : 
la vien, la vien ! xe una torpediniera ! 

E co l’ Italia gh’ à sbacado in tera, 
i zaratini s’ à butà in zenocio 
per adorar la santa sua bandiera. 

1) La vecchia bandiera del console d’ Italia, ora conservata ne 
nostro Museo. 




. LIBARI COME OSEI, FELIZI E 
FORTI... 

Sbarcadi i soldatini co Y elmeto, 
questi novi fradei che Dio ne dava, 
la gente come mata, peto a peto, 
se li strucava e se li spapolava; 

e nel mostrarghe el ben più puro e s-ceto 
con quela comozion che ne esaltava, 

Zara, santa zita del nostro afeto 
tera d’ Italia se la batezzava. 

No ghe esiste piazer più grando e imenso 
del piazer de quei giorni de delirio : 
me se drizza i cavei solo co penso ! 

Iera fenie tute le nostre pene, 
desmentegadi i giorni del martirio, 
rote per sempre tute le caene. 



SE GH’À SOGNÀ GRAN ROBE, 
ROBE SANTE... 

No Zara sola, la Dalmazia tuta 
iera d’Italia, almanco i lo diseva, 
e vedendo calar trupa ... e valuta, 
orca massion ! ma, e chi no ghe credeva ? 

Inveze, vecio, i na l’ a fata bruta : 
un ano dopo, quei che se iludeva, 
i xe restadi co la boca suta, 
che la Dalmazia più no i la voleva. 

Qua ghe iera i soldai, ghe iera Milo 
che pareva el paron de tuto el mondo 
e eh’ el gavesse in te le man el filo ; 

lu eh’ el diseva : Ben ! e mi rispondo ! 

e anzi voio meterghe el sigilo 

col’ impiantar el bataglion Rismondo. 



... CHE NO LE ÌERA ÌNFIN CHE 
UN SOGNO DOL’ZE... 

Xe capita d’ Anunzio ! Che momento ! 

Che comozion, che lagreme, che pianti ! 

Tocai cussi in tei vivo sentimento 

se se ingruma in t’ un boio in tanti e tanti 

e là, se forma un vero regimento 
pronti a lassar la pele iuti quanti 
per lu e per Milo che i fa un giuramento 
de incastonarse qua con tuli i fanti. 

N’ altri, marina, d’ anunziani e trupa 
iera una forza sola, un corpo solo, 
pareva propio che l’andasse in pupa. 

Ma sto afar iera fumo e gnente rosto : 

Milo diseva sempre : e mi no molo ! 
ma inveze el fava i conti senza Tosto. 



... FENIDO IN TANTE LAGREME 
DE SANGUE. 

Un giorno, sul più belo de la festa, 

Roma comanda e a Zara sua ’Celenza 
te sera el slaif, *) volta barila e questa 
trupa creada per la resistenza 

se sbanda, se spartisse, alza la gresta. 

I regolari i sta per T obedienza, 
i nostri mostra i denti, i ghe tien testa, 
e nasse un caos in barba a la prudenza. 

El bataglion Rismondo se lo taca 
in zento contro ut, nasse un mazzelo, 
e ai nostri, come sempre i ghe la sgnaca, 

ma per no spander sangue de fradelo 

se ghe mola per ocio la baraca 

e ’! bataglion gh’ à termina anca quelo. 

*) slaif dal tedesco schleif freno dei carri, usatissimo come figu- 
rativo. 




OGI LA STELA, COME UNA 
promessa... 

Rota la resistenza, adio speranza! 

Se lassava a ’drio man zita e paese 
chi per dover, chi per salvar la panza 
Restava Zara per pagar le spese. 

Zara, orco can! tignuda su in balanza, 
ridota a sgangolir mese per mese, 
ma sempre pronta a marezzar la lanza, 
e mai disposta a tolerar le otese. 

Unico segno del' antica forza . 
e ì resto san del «Bataglion Rismondo, 
che fa la guardia soto un altra scorza. 

Unica fede: un nome mai secondo 
Dante! che se rinova e se rinforza 
e vinze, e vinze sempre in luto el mondo. 



SLUSE SUL NOSTRO MAR, 
ILUMINANDO.... 

Se qua se ingruma la» Dante Alighieri, 
sto Congresso el gh' à un fin, e lo capisse 
luti quei là che no xe nati ieri , 
no se scominzia, quà, ne se finisse. 

No se zioga a panfii, xe afari seri; 
s’ anca par che le cosse no va fisse, 
lassemoghe la barca ai timonieri 
che sta mareta no li spaurisse. 

Se un giorno ocorarà far la fntaia 
i vovi i ghe sarà, sta pur sicuro, 
ma quel giorno, orco troni sara una fiata. 

Bevemo intanto a sorsi e muso duro 
no stemoghe a badar se 1 can ne sbaia 
e chi che ne voi mal che beva puro. 

Zara, 16 Settembre 1922. 

